《游逍遥寺以野寺江天豁山扉花木幽为韵探得山字》
宋代·谢逸

进不骄富贵，立朝如在山。退若羞贫贱，林泉作阓阛。

喧静本无相，了在一念间。人皆谙此理，何事可作难。

每月一会面，十客九不閒。良时况易失，逝者不复还。

老境不汝贷，毛发半已斑。游从皆胜事，栖息况禅关。

兹会若不勉，对客恐厚颜。诸人胸旷达，高韵不可攀。

此意固同晓，作诗勉我顽。

作者简介：谢逸（1068-1113），字无逸，号溪堂。宋代临川城南（今属江西省抚州市）人。北宋文学家，江西诗派二十五法嗣之一。与其从弟谢薖并称“临川二谢”。与饶节、汪革、谢薖并称为“江西诗派临川四才子”。 曾写过300首咏蝶诗，人称“谢蝴蝶”。